किसी भी लोकतंत्र में सदन ही सर्वोच्च होता है। वहां लोकतंत्र के भाग्य का फैसला होता है लेकिन मध्यप्रदेश की विधानसभा में जो कुछ होता है, उसे माननीयों का सम्मेलन तो कतई नहीं कहा जा सकता। बहस होती है, आरोप प्रत्यारोप भी होते हैं। विधानसभा अध्यक्ष शांति स्थापना के लिए सदन को कुछ देर के लिए स्थगित कर दें यह भी उचित है परंतु एक बात कभी समझ में नहीं आती कि सदन को अगले दिन तक के लिए स्थगित क्यों कर दिया जाता है। इसके अलावा एक और अजीब सी बात नजर आती है। कांग्रेस वाले बाहर निकलकर कहते हैं कि सरकार जल्दी से जल्दी सदन समाप्त करना चाहती है। मैं तो सिर्फ इतना पूछना चाहता हूं कि आप शाम तक सदन में टिके क्यों नहीं रहते। आज आप अंत तक टिके रहना, कल अध्यक्ष महोदय सदन स्थगित ही नहीं कर पाएंगे।